62021TJ0175_INF
Presuda Općeg suda (deseto vijeće) od 15. veljače 2023. – RH/Komisija
(predmet T-175/21) (
1
)
„Instrument pretpristupne pomoći – Financijska uredba – OLAF-ova istraga – Komisijina odluka o administrativnoj sankciji – Isključenje iz postupaka javne nabave i dodjele bespovratnih sredstava financiranih iz općeg proračuna Unije i ERF-a – Uvrštavanje u bazu podataka sustava ranog otkrivanja i isključenja – Teška povreda dužnosti – Očita pogreška u ocjeni – Izvanugovorna odgovornost – Dovoljno ozbiljna povreda pravnog pravila kojim se dodjeljuju prava pojedincima”
1.
Tužba za poništenje – Razlozi – Tužba protiv odluke o odbijanju ponuditeljeve ponude u okviru postupka javne nabave koji provodi institucija Unije – Tužbeni razlog koji se temelji na očitoj pogrešci u ocjeni javnog naručitelja – Teret dokazivanja na strani tužitelja
(čl. 263. UFEU-a)
(t. 31.)
2.
Pravo Europske unije – Načela – Načelo dobre uprave – Obveza dužne pažnje – Doseg – Komisijina očita pogreška u ocjeni koja proizlazi iz povrede te obveze
(Povelja Europske unije o temeljnim pravima, čl. 41.; uredbe Europskog parlamenta i Vijeća br. 966/2012, čl. 106. st. 1., i 2018/1046, čl. 136. st. 1.; Uredba Vijeća br. 1605/2002, čl. 93. st. 1. t. (c))
(t. 62.-64., 130.)
3.
Temeljna prava – Prava obrane – Utvrđenje u članku 48. Povelje Europske unije o temeljnim pravima i u članku 6. Europske konvencije o ljudskim pravima – Istovjetan smisao i doseg – Razina zaštite osigurana Poveljom koja nije protivna razini koju jamči navedena konvencija
(čl. 6. st. 1. treći podst. UEU-a; Povelja Europske unije o temeljnim pravima, čl. 48. i čl. 52. st. 3. i 7.)
(t. 69.)
4.
Europski ured za borbu protiv prijevara (OLAF) – Istrage – Pravo dotične osobe na saslušanje – Doseg
(Povelja Europske unije o temeljnim pravima, čl. 41. st. 2.; Uredba Europskog parlamenta i Vijeća br. 883/2013, čl. 9. st. 4.)
(t. 89., 90., 103.)
5.
Pravo Europske unije – Načela – Prava obrane – Pravo na saslušanje – Doseg – Obveza omogućavanja zainteresiranoj osobi da se usmeno izrazi – Nepostojanje
(t. 95.)
6.
Akti institucija – Obrazloženje – Obveza – Doseg – Ocjena obveze obrazlaganja s obzirom na okolnosti slučaja
(čl. 296. drugi st. UFEU-a)
(t. 109.)
7.
Izvanugovorna odgovornost – Pretpostavke – Nezakonitost – Šteta – Uzročna veza – Neispunjenje jedne od pretpostavki – Odbijanje u cijelosti tužbe za naknadu štete
(čl. 340. drugi st. UFEU-a)
(t. 122.)
8.
Izvanugovorna odgovornost – Pretpostavke – Nezakonitost – Dovoljno ozbiljna povreda prava Unije – Zahtjev da institucije očito i ozbiljno ne poštuju granice svoje diskrecijske ovlasti – Komisijina povreda pravila kojom joj se daje margina prosudbe prilikom isključenja tužitelja iz postupka javne nabave i dodjele bespovratnih sredstava koji se financiraju iz općeg proračuna Unije i Europskog razvojnog fonda – Očita pogreška u ocjeni dokaza koje je podnio tužitelj – Nepostojanje dovoljno ozbiljne povrede
(čl. 340. drugi st. UFEU-a)
(t. 123.-128., 136.-138.)
Izreka
1.
Poništava se odluka Europske komisije od 18. veljače 2021. kojom se RH isključuje iz sudjelovanja u postupcima javne nabave i dodjele bespovratnih sredstava u okviru općeg proračuna Europske unije i 11. Europskog razvojnog fonda, kao i iz sudjelovanja u postupcima dodjele sredstava u okviru Uredbe (EU, Euratom) 2018/1046 i postupka sudjelovanja u postupcima dodjele sredstava iz Europskog razvojnog fonda, uređenog Uredbom (EU) 2018/1877.
2.
U preostalom dijelu tužba se odbija.
3.
Svaka stranka snosit će svoje troškove.
(
1
)	SL C 206, 31. 5. 2021.